São Tomé ja Príncipen presidentti

São Tomé ja Príncipen presidentti on São Tomé ja Príncipen valtionpäämies. Presidentti valitaan suoralla kansanvaalilla, ellei kukaan ehdokkaista saa yi 50 % äänistä, voidaan käydä toinen kierros. Presidenttikauden pituus on viisi vuotta, sama henkilö voidaan valita korkeintaan kahdelle kaudelle. Viitattu 30.12.2018 Vuonna 2021 presidentiksi valittiin Carlos Vila Nova.

Presidentillä ei juurikaan ole valtaa, vaan hän toimii yleensä sovittelijana hallituksen mahdollisissa ristiriidioissa. Toimeenpanevaa valtaa käyttää hänen sijaan maan pääministeri. Perinteisesti presidentti ja pääministeri ovat tulleet eri puolueista, eikä tämä ole perinteisesti ollut ongelma maan johtamisessa.

Maan perustuslain mukaan presidentiksi valittavan henkilön tulee täyttää seuraavat ehdot:

 vähintään 35-vuotias
 syntyperäinen São Tomé ja Príncipen kansalainen
 ei minkään toisen muun maan kansalainen
 on asunut maassa pysyvästi vähintään 3 vuotta ennen ehdolle asettumistaan

Presidentinlinna, joka sijaitsee São Tomén kaupungissa, ei ole avoinna yleisölle.

 Luettelo São Tomé ja Príncipen presidenteistä 
 Nimi  Kausi 80px  Manuel Pinto da Costa  1975 – 1991  80px  Miguel Trovoada  1991–1995   Manuel Quintas de Almeidasotilasjuntta    15. – 21. elokuuta 1995  80px  Miguel Trovoada  1995 – 2001  80px  Fradique de Menezes  2001 – 2003   Fernando Pereirasotilasjuntta    16. – 23. heinäkuuta 2003  80px  Fradique de Menezes  2003 – 2011  80px  Manuel Pinto da Costa  2011 – 2016  80px  Evaristo Carvalho  3. syyskuuta 2016 – 2. lokakuuta 2021  80px  Carlos Vila Nova  2. lokakuuta 2021 –

 Lähteet 

*
Luokka:Luettelot presidenteistä